
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Πέτα της Κοινότητας 
Πέτα (Ν. Άρτας) και τροποποίηση,του εγκεκριμένου ρυμοτομι¬ 
κού σχεδίου της ίδιας κοινότητας στα σημεία σύνδεσης .... 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Αγίας 
Παρασκευής (Ν. Αττικής) .. 2 

ΑΠΟΦΑΣΕΙΣ 

Καθορισμός χρήσης παραχωρούμενης δημόσιας έκτασης στον Αλ¬ 
βανό Αθανάσιο για την εγκατάσταση μόνιμου Βουστασίου στο 


Ανθοχώρι Ν. Ροδόπης.'. 3 

Παράταση αναστολής έκδοσης οικοδομικών αδειών και έναρξης οι¬ 
κοδομικών εργασιών στην περιοχή πολεοδομικής μελέτης του οι¬ 
κισμού Π. Γεράνι Κοιν. Γερανιού Νομού Χανιών . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης του οικισμού Πέτα της Κοινότητας 

Πέτα (Ν. Άρτας) και τροποποίηση του εγκεκριμένου ρυμοτομικού 

σχεδίου της ίδιας κοινότητας στα σημεία σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5 και 6) και 7 (παρ. 1,2 και 
4) του Ν. 1337/1983 «Επέκταση των πολεοδομικών σχεδίων οικι¬ 
στική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παράγρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3 και 70 του Ν.Δ/τος της 17.7.1923 
«Περί σχεδίων πόλεων κ.λπ.» (Α’ 228) όπως μεταγενέστερα τροποποιή¬ 
θηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 και 15 του Ν. 
1577/1985 «Γενικός Οικοδομικός Κανονισμός» (Α’ 210) όπως τροπο¬ 
ποιήθηκαν με το άρθρο 13 (παρ. 1, 2, 3) του Ν. 1647/1985 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (Α’ 141) και το άρθρο 1 (παρ. 3, 4) του Ν. 
1772/1988 «Τροποποίηση διατάξεων του Ν, 1577/1985 “ΓΟΚ” 
και άλλες σχετικές διατάξεις» (Α' 91). 

4. τις διατάξεις της παραγράφου 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 


5. Την 4872/437/1989 απόφαση του Υπουργού Περιβάλλοντος, 
Χωροταξίας και Δημοσίων Έργων «Έγκριση Γενικού Πολεοδομικού 
Σχεδίου (Γ.Π.Σ.) του οικισμού Πέτα της Κοινότητας Πέτα (Ν. Άρτας)» 
(Δ’ 316). 

6. Τις 184/1987 και 4/1988 γνωμοδοτήσεις του κοινοτικού συμ¬ 
βουλίου Πέτα. 

7. Τις 7/πρακτ.3/31.5.1989 και 6/πρακτ.5/17.11.1989 γνω¬ 
μοδοτήσεις του Συμβουλίου Χωροταξίας, Οικισμού και Περιβάλλοντος 
Ν. Άρτας. 

8. Την 50/1991 γνωμοδότηση του Συμβουλίου της Επικράτειας με 
πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο του οικισμού Πέτα της κοινό¬ 
τητας Πέτα (Ν. Άρτας) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρου σχολείου- 
βρεφονηπιακού σταθμού, διοίκησης-πρόνοιας, χώρου πολιτιστικού κέ¬ 
ντρου και β) η τροποποίηση του εγκεκριμένου ρυμοτομικού σχεδίου στα 
όρια σύνδεσης με την περιοχή επέκτασης με την μετατόπιση οικοδομι¬ 
κών και ρυμοτομικών γραμμών, όπως οι ρυθμίσεις αυτές (παρ. α και β) 
φαίνονται στα τρία (3) σχετικά χρωματισμένα πρωτότυπα διαγράμματα 
σε κλίμακα 1:1000 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 68318/1991 πράξη του 
και που αντίτυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός, της περιοχής της οποίας το σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδομήσιμους χώρους επιτρέπεται η χρήση γενικής κατοι¬ 
κίας, όπως προσδιορίζεται με το άρθρο 3 του από 23.2/6.3.1987 
Π.Δ/τος (Δ' 166). 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στην περιοχή .της οποίας εγκρίνεται το πολεοδομικό σχέδιο και έχουν 
πρόσοψη επί της εθνικής οδού επιβάλλεται προκήπιο πλάτους τεσσάρων 
(4) μέτρων όπως φαίνεται στο ένα (1) εκ των τριών διαγραμμάτων. 

Άρθρο 5 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων ορίζονται σ’ ένα τομέα Γ' όπως 
φαίνεται στα σχετικά διαγράμματα ως εξής: 

1. Ελάχιστο πρόσωπο: δέκα πέντε (15) μέτρα 
Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: τριακόσια (300) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια (200) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

5. Συντελεστής δόμησης: έξι δέκατα (0,6). 

6. Μέγιστο επιτρεπόμενο ύψος των κτιρίων επτά και μισό (7,5) μέ¬ 
τρα. Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης μεγίστου ύψους δύο (2) μέτρων. 

7. Επιπλέον των ανωτέρω καθορίζονται και τα εξής: 

- Απαγορεύεται η ανέγερση κτιρίων επί υποστηλωμάτων (ΡΙΕΟ- 

ΤΙ5). 

- Πάνω από το μέγιστο επιτρεπόμενο ύψος των κτιρίων επιτρέπονται 
μόνο καπνοδόχοι, αγωγοί αερισμού, εγκαταστάσεις ηλιακών συστημά¬ 
των, αλεξικέραυνα και κεντρικές κεραίες τηλεοράσεων και ραδιοφώ- 
νων. 


Άρθρο 6 

Οι όροι και περιορισμοί δόμησης του χώρου σχολείου-βρεφονηπιακού 
σταθμού και του χώρου διοίκησης-πρόνοιας που καθορίζονται με το άρ¬ 


θρο 1 του παρόντος ορίζονται ως εξής: 

1. Χώρος σχολείου-βρεφονηπιακού σταθμού 

α) Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

β) Συντελεστής δόμησης: τέσσερα δέκατα (0,4). 

γ) Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα. Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης μεγίστου ύψους δύο (2) μέτρων. 

2. Χώρος διοίκησης-πρόνοιας 


α) Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

β) Συντέλεστής δόμησης: τέσσερα δέκατα (0,4). 

γ) Μέγιστο επιτρεπόμενο ύψος των κτιρίων επτά και μισό (7,5) μέ¬ 
τρα. Πάνω| από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης μεγίστου ύψους δύο (2) μέτρων. 


Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

Δ Α 03 ΜΑ ΡΧ ΙΑ ΑΡΤΑΣ 

/ΐ9 ΗΜΑ ΠΟΛΕΟΔΟΜΙΑΣ &.Π.Ε. 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 

Ταο^ΑΡΧΙΑ αρτας : , 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Αγίας Παρα¬ 
σκευής (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α’ 137). 

6. Την από 18.6.1991 (αριθ. πρωτ. 30957/1991) αίτηση της Αι¬ 
μίλιου; Μπλούνα ενεργούσης ως πληρεξουσίοις των Νικολάου Διομήδη, 
Πετσάλη Διομήδη, Μαρίνας-Έμιλυ Πετσάλη-Διομήδη και Αλεξίας- 
Ιζόλδης Πετσάλη-Διομήδη. 

7. Την από 29.5.1991 (αριθ. πρωτ. 30203/1991) αίτηση των 
Σταύρου Οικονόμου και Ευαγγελίας Οικονόμου. 

8. Την 424/1991 γνωμοδότηση του Κεντρικού Συμβουλίου Χωρο- 
τοιξίοις. Οικισμού και Περιβάλλοντος. 

9. Την 30203/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνετάι η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.4.1991 Π.Δ/γμα (Δ' 
252), από το βαρυνόμενο (διατηρητέο) ακίνητο, που βρίσκεται εντός 
του ρυμοτομικού σχεδίου δήμου Κηφισιάς (Ν. Αττικής) και ειδικότερα 
επί των οδών Δεληγιάννη αρ. 28 και Λεωφόρου Κηφισίας, για το οποίο 
έχει εκδοθεί ο 2457/1991 σχετικός τίτλος δικαιώματος μεταφοράς συ¬ 
ντελεστή δόμησης, στο όνομα των Νικολάου-Διομήδη Πετσάλη- 
Διομήδη, Μαρίνας-Έμιλυ Πετσάλη-Διομήδη και Αλεξίας-Ιζόλδης Πε- 
τσάλη-Διομήδη, σε άλλο ακίνητο (ωφελούμενο), που βρίσκεται εντός 


του ρυμοτομικού σχεδίου δήμου Αγίας Παρασκευής (Ν. Αττικής) και ει¬ 
δικότερα επί των οδών Χίου και Βουλγαροκτόνου, φερόμενος ως ιδιο¬ 
κτησία των Σταύρου Οικονόμου και Ευαγγελίας Οικονόμου, όπως το 
ωφελούμενο ακίνητο φαίνεται με στοιχεία Α, Β, Γ, Δ, Α στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
103339/1991 πράξη του και που αντίτυπό του σε φωτόσμίκρυνση δη¬ 
μοσιεύεται με |ΐο παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 41,75 τ.μ., που αντιστοιχεί σε 2,97 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 373,86 τ.μ. 

β. Ποσοστό κάλυψης: 59,3% (που έχει πραγματοποιηθεί βάσει της 
22146/1972 οικοδομικής άδειας). 

γ. Συντελεστής δόμησης: 1,299 

δ. Μέγιστο επιτρεπόμενο ύψος του ανεγερθησομένου κτιρίου, έντεκα 
μέτρα και έξι εκατοστά του μέτρου (11,06) μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
103339/1991 πράξη του και που αντίτυπό του σε φωτοσμίκρυνση δη¬ 
μοσιεύεται με |το παρόν διάταγμα. 

Άρθρο 2 

Ακυρώνεται ο 2457/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3 

Η ισχύς τού παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευΛ) και εκτέλεση του παρόντος διατάγματος. 

Αθήνα, 3 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. 5210/91 ( 3 ) 

Καθορισμός χρήσης παραχωρούμενης δημόσιας έκτασης στον Αλβανό 

Αθανάσιο για την εγκατάσταση μόνιμου Βουστασίου στο Ανθοχώρι 

Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Το Ν.Δ. 221/74. 

2. Το Ν. 3200/55 όπως τροποποιήθηκε με το Ν.Δ. 532/70. 

3. Το Ν. 1512/85. 

4. Το υπ’ αριθ. ΔΙΓΕ/13998/11.12.91 έγγραφο της Δ/νσης Γε¬ 
ωργίας Ν. Ροδόπης με το συνημμένο απόσπασμα Τοπογραφικού δια¬ 
γράμματος του αγρ/τος «ΑΡΑΤΟΥ» Σαπών διανομής 1976 με αρ. τεμ. 
1005 έκτασης 4 στρεμ. 

5. Την σύμφωνη γνώμη του Τ.Π. και Π.Ε. για την παραχώρηση και 
εγκατάσταση μόνιμου βουστασίου στην υπό παραχώρηση έκταση. 

6. Το ότι στην περιοχή δεν έχει καθορισθεί η χρήση γης από τυχόν 
μελέτες, αποφασίζουμε: 

Καθορίζουμε στην χρήση της κοινόχρηστης χέρσας έκτασης 4000 
τ.μ. με αριθμ. τεμ. 1005 του αποσπάσματος διανομής 1976 του 
αγροκ. «Αράτου» Σαπών, την Γεωργοκτηνοτροφική για την εγκατά¬ 
σταση μόνιμου Βουστασίου δυναμικότητας (30) τριάντα μεγάλων 
ζώων, προκειμένου να παραχωρηθεί στον Αλβανό Αθανάσιο του Ιωάννη 
κάτοικο Ανθοχωρίου της Κοινότητας Αράτου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 4 Φεβρουάριου 1992 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 


Αριθ. ΟΙΚ. 560/360 (4) 

Παράταση αναστολής έκδοσης οικοδομικών αδειών και έναρξης οικοδο¬ 
μικών εργασιών στην περιοχή πολεοδομικής μελέτης του οικισμού 

Π. Γεράνι Κοιν. Γερανιού Νομού Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 17.7.1923 Ν.Δ/τος, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 και 
85Α. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκε και συμπληρώθηκε μεταγενέστερα με τα υπ’ αριθμ. 1018/71 
Ν.Δ/γμα (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ 210Α). 

3. τις διατάξεις του υπ’ αριθμ. 183/86 Π.Δ/τος (ΦΕΚ 70Α) και ει¬ 
δικότερα το άρθρο 1. 

4. Τις υπ’ αριθμ. 2999/14.6.91 και 6403/14.11.91 αποφάσεις 
μας, αποφασίζουμε: 

Παρατείνουμε για ένα τρίμηνο την αναστολή έκδοσης οικοδομικών 
αδειών και έναρξης οικοδομικών εργασιών σε οικόπεδα για τα οποία 
έχουν εκδοθεί οικοδομικές άδειες και δεν έχουν αρχίσει ακόμη οι εργα¬ 
σίες, στην περιοχή πολεοδομικής μελέτης του οικισμού Π. Γεράνι Κοιν. 
Γερανιού Ν. Χανιών. 

Χανιά, 5 Φεβρουάριου 1992 
Ο Νομάρχης 

ΑΝΤ. ΓΡΗΓΟΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



